Diari Oficial de la Generalitat Valenciana


Sumari del DOGV 1895, del 03-11-1992 (1992/800429)

ORDRE de 20 d'octubre de 1992, de la Conselleria de Cultura, Educació i Ciència, per la qual s'estableixen normes de procediment per a l'aplicació al personal docent del Decret 79/1991, de 13 de maig, del Govern valencià, sobre protecció de la maternitat del personal al servei de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/10/20/(1)/dof/vci/html**

### Dades del document

Número de DOGV
:   1895

Data del DOGV
:   03-11-1992

Secció del DOGV
:   DISPOSICIONS GENERALS

Número del document
:   1992/800429


Data del document
:   20-10-1992

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 20 d'octubre de 1992, de la Conselleria de Cultura, Educació i Ciència, per la qual s'estableixen normes de procediment per a l'aplicació al personal docent del Decret 79/1991, de 13 de maig, del Govern Valencià, sobre protecció de la maternitat del personal al servei de la Generalitat Valenciana.  
El Decret 79/1991, de 13 de maig, del Consell de la Generalitat Valenciana, estableix normes encaminades a evitar a la mare i al fetus, en els períodes d?embaràs i lactància, els possibles efectes nocius que siguen conseqüència de les condicions inherents al lloc de treball o a les funcions que desplegue el personal al servei de la Generalitat Valenciana. Igualment regula els permisos que es concediran a la dona per a l'assistència a cursos de preparació al part i post-part, i també per a tractaments de fecundació assistida.  
La disposició final primera del decret esmentat faculta aquesta conselleria, dins l?àmbit de la seua competència, per dictar-ne normes de desplegament.  
D'altra banda, el Decret 115/1992, de 20 de juliol, del Govern Valencià, atribueix al Director General de Personal d'aquesta conselleria la gestió i la resolució dels assumptes relatius al personal del departament, per la qual cosa s'ha de referir a aquest òrgan la facultat que l'anterior Decret 79/1991 assigna al secretari general.  
En atenció d'aquests motius i fent ús de les facultats conferides,  
ORDENE  
Primer  
Aquesta ordre és d'aplicació a les dones embarassades, o amb fills en període de lactància natural, que estiguen prestant servei actiu en llocs de treball de caràcter docent no universitari en centres dependents de la Conselleria de Cultura, Educació i Ciència.  
Segon  
El personal inclòs en el número anterior que es trobe en un dels supòsits prevists en l'article primer del Decret 79/1991, de 13 de maig, del Govern Valencià, podrà sol·licitar l'adopció de mesures que garantesquen la prevenció efectiva de la salut enfront de les condicions nocives que es deriven de l?exercici de les funcions pròpies del lloc de treball.  
Tercer  
La sol·licitud, acompanyada d'informe del metge que corresponga, segons el règim d'assistència sanitària i seguretat social de la sol·licitant, s'adreçarà al Director Territorial de Cultura i Educació. En l'informe mèdic es faran constar les funcions que puguen ser nocives o posar en risc la salut de la mare o del fetus durant els períodes d'embaràs o lactància, i també el temps durant el qual hagen d'adoptar-se les mesures de prevenció de la salut.  
Quart  
El director territorial, amb els informes previs del metge de la mateixa direcció territorial i d'aquells altres que considere necessaris, dictarà resolució en la qual, si escau, s'establesquen les funcions o part d'aquestes que han d'adaptar-se o de les que es dispense a la sol·licitant, i també el termini de vigència d'aquesta adaptació o dispensa, dins els períodes que fixa l'article primer del Decret 79/1991 esmentat. En aquest supòsit, el director territorial acordarà simultàniament les mesures que, dins les seues atribucions, siguen necessàries per assegurar la prestació adequada del servei educatiu amb els recursos que dispose el mateix centre dokent.  
La resolució del director territorial es pot recórrer en alçada davant el Director General de Personal.  
Cinquè  
Si dels informes mèdics es desprèn la necessitat d'un canvi temporal de lloc de treball o de funcions, el director territorial elevarà proposta al Director General de Personal, que dictarà la resolució adient.  
Sisè  
L?adaptació o dispensa de funcions i el canvi d'aquestes o de lloc de treball no tindran cap repercussió econòmica ni professional. Aquestes mesures tindran caràcter temporal i cessaran en el moment que desapareguen les causes que les van motivar.  
Setè  
Els permisos a què es refereixen els articles quart i cinquè del Decret 79/1991, de 13 de maig, seran concedits pel director del centre docent on està destinada la sol·licitant. El director adoptarà les mesures oportunes perquè queden atesos els serveis, amb els recursos que dispose el mateix centre.  
Les interessades hauran d'aportar, en tot cas, justificant acreditatiu que el permís ha estat utilitzat per a la finalitat sol·licitada en període coincident amb el seu horari de treball.  
DISPOSICIONS ADDICIONALS  
Primera  
Es facultat el Director General de Personal perquè dicte les instruccions que requeresca l'aplicació d?aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 20 d'octubre de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI